ddrg/super_eurlex huggingface dataset:
ΕΚΘΕΣΗ ΤΟΥ ΕΥΡΩΠΑΪΚΟΥ ΕΛΕΓΚΤΙΚΟΥ ΣΥΝΕΔΡΙΟΥ για τις δημοσιονομικές καταστάσεις της 31ης Δεκεμβρίου 1997 της Ευρωπαϊκής Κοινότητας Άνθρακα και Χάλυβα

1. Η παρούσα έκθεση πραγματεύεται την αξιοπιστία των λογαριασμών που καταρτίστηκαν από την Επιτροπή, σύμφωνα με το άρθρο 45 Γ της συνθήκης για την ίδρυση της Ευρωπαϊκής Κοινότητας Άνθρακα και Χάλυβα.

2. Το Συνέδριο εξέτασε τη λογιστική και τις δημοσιονομικές καταστάσεις της 31ης Δεκεμβρίου 1997 της Ευρωπαϊκής Κοινότητας Άνθρακα και Χάλυβα. Η εξέταση αυτή διενεργήθηκε σύμφωνα με τα γενικώς αποδεκτά ελεγκτικά πρότυπα και περιέλαβε όσους ελέγχους κρίθηκαν απαραίτητοι.

3. Κατά τη γνώμη του Συνεδρίου, οι συνημμένες δημοσιονομικές καταστάσεις, που περιλαμβάνουν τον ισολογισμό της 31ης Δεκεμβρίου 1997, το λογαριασμό κερδών και ζημιών και την κατάσταση διάθεσης αποτελεσμάτων για το οικονομικό έτος που έληξε κατά την ίδια ημερομηνία, καθώς και τις σημειώσεις για αυτές τις δημοσιονομικές καταστάσεις, και οι οποίες καταρτίστηκαν σύμφωνα με τις γενικώς αποδεκτές λογιστικές αρχές, παρουσιάζουν πιστή εικόνα των περιουσιακών στοιχείων και της οικονομικής κατάστασης της Ευρωπαϊκής Κοινότητας Άνθρακα και Χάλυβα στις 31 Δεκεμβρίου 1997, καθώς και του αποτελέσματος των πράξεών της για το οικονομικό έτος που έκλεισε κατά την ημερομηνία αυτή.

Λουξεμβούργο, 30 Ιουνίου 1998.

Bernhard FRIEDMANN

Πρόεδρος του Ελεγκτικού Συνεδρίου

Armindo DE SOUSA RIBEIRO

Μέλος του Ελεγκτικού Συνεδρίου
ΚΟΙΝΟ ΑΝΑΚΟΙΝΩΘΕΝ ΤΗΣ 3ης ΜΑΪΟΥ 1998 ΤΩΝ ΥΠΟΥΡΓΩΝ ΚΑΙ ΤΩΝ ΔΙΟΙΚΗΤΩΝ ΤΩΝ ΚΕΝΤΡΙΚΩΝ ΤΡΑΠΕΖΩΝ ΤΩΝ ΚΡΑΤΩΝ ΜΕΛΩΝ ΠΟΥ ΥΙΟΘΕΤΟΥΝ ΤΟ ΕΥΡΩ ΩΣ ΕΝΙΑΙΟ ΝΟΜΙΣΜΑ, ΤΗΣ ΕΠΙΤΡΟΠΗΣ ΚΑΙ ΤΟΥ ΕΥΡΩΠΑΪΚΟΥ ΝΟΜΙΣΜΑΤΙΚΟΥ ΙΔΡΥΜΑΤΟΣ ΣΧΕΤΙΚΑ ΜΕ ΤΟΝ ΚΑΘΟΡΙΣΜΟ ΤΩΝ ΑΜΕΤΑΚΛΗΤΩΝ ΙΣΟΤΙΜΙΩΝ ΜΕΤΑΤΡΟΠΗΣ ΓΙΑ ΤΟ ΕΥΡΩ (98/C 160/01)

Σύμφωνα με το άρθρο 109 Λ παράγραφος 4 της συνθήκης, οι αμετάκλητες ισοτιμίες μετατροπής για το ευρώ θα υιοθετηθούν από το Συμβούλιο, μετά από προτάση της Επιτροπής και κατόπιν διαβουλεύσης με την Ευρωπαϊκή Κεντρική Τράπεζα (EKT), κατά την πρώτη ημέρα του τρίτου σταδίου, δηλαδή την 1η Ιανουαρίου 1999.

Προς το σκοπό καθοδήγησης των αγορών κατά την πορεία προς το τρίτο στάδιο, οι υπουργοί των κρατών μελών που υιοθετούν το ευρώ ως ενιαίο νόμισμα, οι διοικητές των κεντρικών τραπεζών αυτών των κρατών μελών, η Ευρωπαϊκή Επιτροπή και το Ευρωπαϊκό Νομισματικό Ίδρυμα (ENI) συμφώνησαν ως προς τη μέθοδο καθορισμού των αμετάκλητων ισοτιμιών μετατροπής για το ευρώ κατά την ημερομηνία έναρξης του τρίτου σταδίου.

Οι τρέχουσες διμερείς κεντρικές ισοτιμίες του ΕΝΣ των νομισμάτων των κρατών μελών, τα οποία, κατά την πρώτη ημέρα του τρίτου σταδίου θα υιοθετήσουν το ευρώ ως ενιαίο νόμισμα, θα χρησιμοποιηθούν για τον καθορισμό των αμετάκλητων ισοτιμιών μετατροπής για το ευρώ. Αυτές οι ισοτιμίες είναι συνεπείς με βασικά οικονομικά δεδομένα και συμβατές με διατηρήσιμη σύγκλιση ανάμεσα στα κράτη μέλη τα οποία θα συμμετέχουν στην περιοχή του ευρώ. Οι κεντρικές τράπεζες των κρατών μελών που υιοθετούν το ευρώ ως ενιαίο νόμισμα πρόκειται να εξασφαλίσουν μέσω των κατάλληλων τεχνικών αγοράς ότι την 31 Δεκεμβρίου 1998 οι αγοραίες συναλλαγματικές ισοτιμίες, οι οποίες θα καταγραφούν σύμφωνα με τη συνήθη διαδικασία συνεννόησης που χρησιμοποιείται για τον υπολογισμό των ημερήσιων συναλλαγματικών ισοτιμιών της επίσημης ENM (Ecu), θα είναι ίσες προς τις διμερείς κεντρικές ισοτιμίες του ΕΝΣ, όπως παρατίθενται στον επισυναπτόμενο πίνακα του πλέγματος των διμερών ισοτιμιών.

Η διαδικασία που συμφωνήθηκε από όλα τα μέρη αυτού του κοινού ανακοινωθέντος θα εξασφαλίσει ότι η υιοθέτηση των αμετάκλητων ισοτιμιών μετατροπής για το ευρώ δεν πρόκειται αφεαυτής, όπως απαιτείται από το άρθρο 109 Λ παράγραφος 4 της συνθήκης, να τροποποιήσει την εξωτερική αξία της ENM (Ecu), η οποία θα αντικατασταθεί σε αντιστοιχία 1:1 από το ευρώ. Το επισυναπτόμενο παράρτημα παρέχει λεπτομερείς πληροφορίες ως προς αυτή τη διαδικασία. Οι τελικές επίσημες συναλλαγματικές ισοτιμίες της ENM (Ecu) οι οποίες θα υπολογισθούν κατ' αυτό τον τρόπο και θα ανακοινωθούν την 31η Δεκεμβρίου 1998, θα προταθούν από την Επιτροπή για υιοθέτηση από το Συμβούλιο κατά την πρώτη ημέρα του τρίτου σταδίου, δηλαδή την 1η Ιανουαρίου 1999, ως αμετάκλητες ισοτιμίες μετατροπής για το ευρώ έναντι των συμμετεχόντων νομισμάτων.

Σύμφωνα με το νομικό πλαίσιο για τη χρήση του ευρώ, από τη στιγμή που θα υιοθετηθεί η αμετάκλητη ισοτιμία μετατροπής για το ευρώ για κάθε συμμετέχον νόμισμα, αυτή θα είναι η τιμή μετατροπής που θα χρησιμοποιείται για μετατροπές προς τη μία ή την άλλη κατεύθυνση μεταξύ του ευρώ και της εθνικής νομισματικής μονάδας καθώς και για μετατροπές μεταξύ των εθνικών νομισματικών μονάδων.

>ΘΕΣΗ ΠΗΝΑΚΑ>
Διορισμός των μελών της επιτροπής καταναλωτών (97/C 328/07)

Η επιτροπή καταναλωτών συστάθηκε με την απόφαση 95/260/ΕΚ της Επιτροπής στις 13. 6. 1995 (1)

Με απόφαση της 24ης Οκτωβρίου 1997 η Επιτροπή διορίζει τα ακόλουθα τακτικά και αναπληρωματικά μέλη της επιτροπής καταναλωτών, αντικαθιστώντας τα μέλη που διορίστηκαν προγενέστερα (2) για τη διάρκεια της υπολειπόμενης θητείας των μελών που αντικαθιστούν:

Μέλη

κ. P. NEDERGAARD (DK)

κ. Σ. ΠΑΣΧΑΛΙΔΗΣ (GR)

κ. K. ANDERSON (NL)

κα M. EKMAN (SE)

Αναπληρωτές

κα B. FEDERSPIEL (DK)

κα Χ. ΓΟΥΛΙΕΛΜΟΥ (GR)

(1) ΕΕ L 162 της 13. 7. 1995, σ. 37.

(2) ΕΕ C 36 της 9. 2. 1996, σ. 5.
Ισοζύγιο προβλέψεων για την αμπελουργική περίοδο 1997/98 (97/C 383/05)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΟΚ) αριθ. 822/87 του Συμβουλίου, της 16ης Μαρτίου 1987, περί κοινής οργανώσεως της αμπελοοινικής αγοράς (1), όπως τροποποιήθηκε τελευταία από τον κανονισμό (ΕΚ) αριθ. 2087/97 (2), και ιδίως το άρθρο 3 παράγραφος 4,

Εκτιμώντας:

ότι το άρθρο 31 παράγραφος 1 του κανονισμού (ΕΟΚ) αριθ. 822/87 θεσπίζει ότι κάθε χρόνο συντάσσεται ισοζύγιο προβλέψεων για να καθοριστούν οι πόροι και να εκτιμηθούν οι ανάγκες της Κοινότητας, συμπεριλαμβανομένων των προβλεπόμενων εισαγωγών και εξαγωγών προελεύσεως και προορισμού τρίτων χωρών 7

ότι ο κανονισμός (ΕΟΚ) αριθ. 2396/84 της Επιτροπής (3), όπως τροποποιήθηκε τελευταία από τον κανονισμό (ΕΟΚ) αριθ. 3373/89 (4), προβλέπει ότι το ισοζύγιο προλέψεων συντάσσεται βάσει όλων των διαθέσιμων δεδομένων, κυρίως δε των ανακοινώσεων που διαβιβάζουν τα κράτη μέλη 7

ότι τα κράτη μέλη ανακοίνωσαν στην Επιτροπή τα δεδομένα σχετικά με τις δηλώσεις παραγωγής και αποθεμάτων του αμπελοοινικού τομέα σύμφωνα με τις διατάξεις του κανονισμού (ΕΚ) αριθ. 1294/96 της Επιτροπής (5), για την κωδικοποίηση των διατάξεων στον εν λόγω τομέα, όπως τροποποιήθηκε τελευταία από τον κανονισμό (ΕΚ) αριθ. 225/97 (6) 7

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης οίνων,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Όσον αφορά την Κοινότητα, το ισοζύγιο προβλέψεων για την αμπελουργική περίοδο 1997/98 επισυνάπτεται στο παράρτημα.

(1) ΕΕ L 84 της 27. 3. 1987, σ. 1.

(2) ΕΕ L 292 της 25. 10. 1997, σ. 1.

(3) ΕΕ L 224 της 21. 8. 1984, σ. 14.

(4) ΕΕ L 325 της 10. 11. 1989, σ. 19.

(5) ΕΕ L 166 της 5. 7. 1996, σ. 14.

(6) ΕΕ L 37 της 7. 2. 1997, σ. 1.

Παράρτημα

>ΘΕΣΗ ΠΗΝΑΚΑ>
Ανακοίνωση της Επιτροπής στο πλαίσιο της εφαρμογής του κανονισμού (ΕΚ) αριθ. 2317/95 του Συμβουλίου, της 25ης Σεπτεμβρίου 1995, για καθορισμό των τρίτων χωρών οι υπήκοοι των οποίων πρέπει να διαθέτουν θεώρηση κατά τη διέλευση των εξωτερικών συνόρων των κρατών μελών (1) (96/C 379/03)

(Δημοσίευση των στοιχείων που κοινοποιήθηκαν από τα κράτη μέλη δυνάμει του άρθρου 2 παράγραφος 4 και του άρθρου 4 παράγραφος 2 του εν λόγω κανονισμού. - Στοιχεία που διαβιβάστηκαν την 1η Ιουλίου 1996)

Α. >ΘΕΣΗ ΠΗΝΑΚΑ>

Β. >ΘΕΣΗ ΠΗΝΑΚΑ>

Γ. >ΘΕΣΗ ΠΗΝΑΚΑ>

Δ. Κατηγορίες υπηκόων τρίτων χωρών που περιλαμβάνονται στον κοινό κατάλογο οι οποίοι εξαιρούνται της υποχρέωσης θεώρησης δυνάμει του άρθρου 4 παράγραφος 1 του εν λόγω κανονισμού

I. ΓΕΝΙΚΕΣ ΠΑΡΑΤΗΡΗΣΕΙΣ

Το άρθρο 4 παράγραφος 1 προβλέπει τις ακόλουθες κατηγορίες:

>ΘΕΣΗ ΠΗΝΑΚΑ>

Για τις κατηγορίες που προβλέπονται στα σημεία 1, 2 και 3 τα κράτη μέλη προέβησαν σε διεθνείς δεσμεύσεις που προβλέπουν γενικές ή ειδικές εξαιρέσεις της υποχρέωσης θεώρησης. Πρόκειται για διεθνείς συμβάσεις όπως η Σύμβαση της Βιέννης ή επίσης, όσον αφορά τις μεταφορές, τη Σύμβαση του Σικάγο, της 7ης Δεκεμβρίου 1944, σχετικά με τις διεθνείς αεροπορικές μεταφορές και ιδίως το παράρτημα 9 ή επίσης τη σύμβαση αριθ. 108 της Διεθνούς Οργάνωσης Εργασίας (ΔΟΕ) για τις θαλάσσιες μεταφορές.

II. ΕΙΔΙΚΑ ΣΤΟΙΧΕΙΑ

Τα στοιχεία που παρέχονται παρακάτω συνδέονται ειδικότερα με τα κράτη μέλη και ποικίλλουν αναλόγως των συμφωνιών που συνάφθηκαν με τρίτες χώρες ενόψει της εξαίρεσης της υποχρέωσης θεώρησης για τις κατηγορίες υπηκόων τρίτων χωρών που απαριθμούνται στις διατάξεις του άρθρου 4 παράγραφος 1 του κανονισμού.

>ΘΕΣΗ ΠΗΝΑΚΑ>

(1) ΕΕ αριθ. L 234 της 3. 10. 1995, σ. 1.
ΨΗΦΙΣΜΑ ΤΗΣ ΣΥΜΒΟΥΛΕΥΤΙΚΗΣ ΕΠΙΤΡΟΠΗΣ ΕΚΑΧ

αναφορικά με τον περιορισμό των εξαγωγών παλαιοσιδήρου από τις χώρες της Ανατολικής και Κεντρικής Ευρώπης (ΧΑΚΕ), τις χώρες της Βαλτικής και την ΚΑΚ προς την ΕΕ

(96/C 36/05)

(Κείμενο που παρουσιάζει ενδιαφέρον για τον ΕΟΧ)

(Εγκρίθηκε ομόφωνα με πέντε αποχές κατά την 326η συνεδρίαση της 19ης Δεκεμβρίου 1995)

Η ΣΥΜΒΟΥΛΕΥΤΙΚΗ ΕΠΙΤΡΟΠΗ ΕΚΑΧ,

- υπενθυμίζει ότι έχει ήδη επιστήσει την προσοχή της Επιτροπής στους κινδύνους που ενέχει η δυνατότητα ορισμένων ανατολικών χωρών να περιορίζουν τις εξαγωγές παλαιοσιδήρου προς την Ευρωπαϊκή Ένωση, δυνατότητα η οποία παρέχεται από τις συμφωνίες σύνδεσης ή συνεργασίας που έχουν συναφθεί με αυτές τις χώρες,

- διαπιστώνει με λύπη της ότι οι εν λόγω κίνδυνοι συγκεκριμενοποιήθηκαν, δεδομένου ότι ολοένα περισσότερες από αυτές τις χώρες αποφάσισαν να απαγορεύσουν, να θέσουν ανώτατα όρια ή να επιβάλουν πολύ υψηλούς δασμούς στις εξαγωγές παλαιοσιδήρου προς την Ευρωπαϊκή Ένωση,

- παρατηρεί ότι τα εν λόγω μέτρα επιτρέπουν στους παραγωγούς της βιομηχανίας σιδήρου και χάλυβα των εν λόγω χωρών να έχουν πρόσβαση στη βασική αυτή πρώτη ύλη με πολύ φθηνότερους όρους (συχνά τουλάχιστον κατά 50 %) σε σχέση με τις διεθνείς τιμές, προκαλώντας έτσι τεχνητή μείωση του κόστους παραγωγής σε σχέση με τις χαλυβουργικές επιχειρήσεις της Ευρωπαϊκή Ένωση, κατά μείζονα δε λόγο με εκείνες που χρησιμοποιούν ηλεκτρικό φούρνο,

- σημειώνει ότι η κατάσταση αυτή όχι μόνο μειώνει τις δυνατότητες εφοδιασμού σε παλαιοσίδηρο των παραγωγών της Ευρωπαϊκής Ένωσης, αλλά επίσης δημιουργεί ανώμαλες συνθήκες ανταγωνισμού στην κοινοτική και διεθνή αγορά τελικών προϊόντων, ιδίως επιμήκων προϊόντων,

- καλεί την Επιτροπή να συνεχίσει να επαγρυπνά για την τήρηση των συμφωνιών με τις ανατολικές χώρες σύμφωνα με τις αρχές σταδιακού ανοίγματος των αντίστοιχων αγορών, με βάση τους κανόνες του ομαλού ανταγωνισμού,

- ζητεί από την Επιτροπή να εντείνει τις προσπάθειές της με τις αρμόδιες κοινοτικές αρχές για την εφαρμογή των ακόλουθων μέτρων:

- διαπραγματεύσεις με τις χώρες που απαγορεύουν τις εξαγωγές παλαιοσιδήρου, για τον άμεσο ορισμό ενός ποσοτικού ανώτατου ορίου,

- διαπραγμάτευση ενός ακριβούς χρονοδιαγράμματος για την κατάργηση των ποσοτικών ανώτατων ορίων,

- σταδιακή κατάργηση των φόρων επί των εξαγωγών,

- σε περίπτωση που οι ανωτέρω στόχοι φανούν απραγματοποίητοι και εφόσον η Επιτροπή χρησιμοποιήσει όλα τα μέσα παρέμβασης που έχει στη διάθεσή της, θέσπιση αντισταθμιστικών δασμών για τις εισαγωγές χαλυβουργικών προϊόντων από επιχειρήσεις των χωρών που απολαμβάνουν τεχνητών συνθηκών για τον εφοδιασμό τους σε παλαιοσίδηρο.
ΨΗΦΙΣΜΑ ΤΗΣ ΣΥΜΒΟΥΛΕΥΤΙΚΗΣ ΕΠΙΤΡΟΠΗΣ ΕΚΑΧ σχετικά με την κατάλληλη παρακολούθηση της αγοράς χάλυβα (95/C 40/02)

(Κείμενο που παρουσιάζει ενδιαφέρον για τον ΕΟΧ)

(Εγκρίθηκε ομόφωνα, με μία αποχή, κατά την 318η σύνοδο της 16ης Δεκεμβρίου 1994)

Η ΣΥΜΒΟΥΛΕΥΤΙΚΗ ΕΠΙΤΡΟΠΗ ΤΗΣ ΕΥΡΩΠΑΪΚΗΣ ΚΟΙΝΟΤΗΤΑΣ ΑΝΘΡΑΚΑ ΚΑΙ ΧΑΛΥΒΑ,

- λαμβάνοντας υπόψη την απόφαση της Επιτροπής να καταργήσει τις τριμηνιαίες κατευθυντήριες γραμμές που καταρτίζονται από το δεύτερο τρίμηνο του 1993 και βάσει των οποίων οι επιχειρήσεις καλούνται να ενημερώνουν την Επιτροπή σχετικά με τον τρόπο με τον οποίο «προτίθενται να συμμορφωθούν με τις γενικές τάσεις της παραγωγής και των παραδόσεων στις κοινοτικές αγορές, που ανακοινώνονται ατομικά για τα προϊόντα της γκάμας παραγωγής τους»,

- υπενθυμίζοντας ότι, στα συμπεράσματά του, το Συμβούλιο της 8ης Νοεμβρίου «κάλεσε την Επιτροπή να συνεχίσει να παρακολουθεί εκ του σύνεγγυς την εξέλιξη της κατάστασης και να λάβει κατάλληλα μέτρα σε συνάρτηση με την κατάσταση που επικρατεί στην αγορά» και «να υποβάλλει τακτικές εκθέσεις στο Συμβούλιο σχετικά με την εξέλιξη του τομέα αυτού και τα μέτρα τα οποία προτίθεται (η Επιτροπή) να λάβει»,

- εκτιμώντας ότι οι γενικές εξαμηνιαίες ενδείξεις του προγράμματος προβλέψεων χάλυβα, που βασίζονται στο ισοζύγιο ακατέργαστου χάλυβα, δεν επαρκούν για την απόκτηση σαφούς εικόνας της κατάστασης που επικρατεί στην αγορά,

- καλεί την Επιτροπή να καταρτίζει τριμηνιαίες προβλέψεις σε συνεργασία με όλα τα μέρη που εμπλέκονται στη κοινοτική αγορά χάλυβα,

- ζητά η ανάλυση αυτή - προκειμένου να ικανοποιηθεί το σχετικό αίτημα του Συμβουλίου και για να μπορεί να χρησιμοποιείται αποτελεσματικά από όλα τα μέρη τα οποία δραστηριοποιούνται στην αγορά - να πραγματοποιείται σε τριμηνιαία βάση και κατά προϊόν.
ΨΗΦΙΣΜΑ ΤΟΥ ΣΥΜΒΟΥΛΙΟΥ

της 19ης Ιουνίου 1995

για την εναρμόνιση της κοινωνικής νομοθεσίας στον τομέα των οδικών εμπορευματικών μεταφορών εντός της εσωτερικής αγοράς

(95/C 169/03)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη το ψήφισμα της 24ης Οκτωβρίου 1994, σχετικά με τις οδικές εμπορευματικές μεταφορές στην εσωτερική αγορά (1),

Εκτιμώντας:

τις προοπτικές απελευθέρωσης της εσωτερικής αγοράς και την εντατικοποίηση των σχέσεων με τις χώρες της Κεντρικής και Ανατολικής Ευρώπης, που επιβάλλουν καλύτερη εναρμόνιση των όρων ανταγωνισμού,

την ανάγκη βελτίωσης της οδικής ασφάλειας και των κοινωνικών συνθηκών, οι οποίες αποτελούν παράγοντα σταθερότητας και αποτελεσματικότητας των επιχειρήσεων οδικών μεταφορών,

1. ΔΙΑΠΙΣΤΩΝΕΙ ότι, στις διεξαγόμενες εργασίες της επιτροπής ίσης εκπροσώπησης «οδικές μεταφορές», λαμβάνονται υπόψη τα θέματα του χρόνου εργασίας και της επαγγελματικής κατάρτισης στον τομέα των οδικών μεταφορών,

2. ΔΙΑΠΙΣΤΩΝΕΙ ότι συνεχίζονται ενεργά οι εργασίες της επιτροπής ίσης εκπροσώπησης «οδικές μεταφορές» στα θέματα αυτά με βάση τις προβλεπόμενες κατά τους προσεχείς μήνες έρευνες που θα αφορούν:

- αφενός το εάν λαμβάνεται υπόψη, στις ισχύουσες νομοθεσίες των κρατών μελών, ο χρόνος δραστηριότητας των οδηγών βαρέων οχημάτων, πλην του χρόνου οδήγησης και ανάπαυσης,

- αφετέρου τη νομοθεσία, υποχρεωτική ή όχι, των κρατών μελών όσον αφορά την αρχική και τη συνεχή επαγγελματική κατάρτιση των οδηγών αυτών,

3. ΚΑΛΕΙ την Επιτροπή να συνεχίσει τη συνεργασία της με την επιτροπή ίσης εκπροσώπησης «οδικές μεταφορές», ούτως ώστε οι έρευνες αυτές να υλοποιηθούν και, βάσει της συνολικής εικόνας που θα προκύψει μετά την περάτωσή τους, να αρχίσουν ουσιαστικές συζητήσεις, στα πλαίσια της επιτροπής ίσης εκπροσώπησης «οδικές μεταφορές», μεταξύ των εκπροσώπων των επαγγελματικών οργανώσεων των εργοδοτών και των εργαζομένων, σχετικά με τις διατάξεις που πρέπει να θεσπισθούν, λαμβανομένων υπόψη των επιπτώσεων και του ελέγχου εφαρμογής τους,

4. ΕΚΦΡΑΖΕΙ ΤΗΝ ΕΠΙΘΥΜΙΑ να καταλήξουν οι εργασίες που άρχισαν στα πλαίσια της επιτροπής ίσης εκπροσώπησης «οδικές μεταφορές», το ταχύτερο δυνατόν σε συγκεκριμένα και κοινά συμπεράσματα,

5. ΥΠΕΝΘΥΜΙΖΕΙ ότι, στο ψήφισμά του της 24ης Οκτωβρίου 1994, καλεί την Επιτροπή να συντάξει έκθεση σχετικά με τις ισχύουσες στα κράτη μέλη διατάξεις όσον αφορά την κατάρτιση των οδηγών βαρέων οχημάτων, συμπεριλαμβανομένων των οδηγών που μεταφέρουν επικίνδυνες ουσίες, και να διατυπώσει, ενδεχομένως, προτάσεις για υποχρεωτική αρχική και συνεχή επαγγελματική κατάρτιση,

6. ΣΗΜΕΙΩΝΕΙ την πρόθεση της Επιτροπής, βάσει των πορισμάτων της επιτροπής ίσης εκπροσώπησης «οδικές μεταφορές», να δώσει συνέχεια το ταχύτερο δυνατόν στην ανακοίνωσή της της 20ής Μαρτίου 1992 σχετικά με την εισαγωγή της έννοιας «χρόνος εργασίας» στους κανονισμούς (ΕΟΚ) αριθ. 3820/85 και (ΕΟΚ) αριθ. 3821/85 που αφορούν το χρόνο οδήγησης και ανάπαυσης που ισχύει στις οδικές μεταφορές.

(1) ΕΕ αριθ. C 309 της 5. 11. 1994, σ. 4.
ΣΥΜΠΕΡΑΣΜΑΤΑ ΤΟΥ ΣΥΜΒΟΥΛΙΟΥ της 13ης Δεκεμβρίου 1993 σχετικά με τη δημιουργία ενός δικτύου επιδημιολογίας στην Κοινότητα (94/C 15/04)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Εκτιμώντας την ανάγκη να διασφαλίζει η Κοινότητα υψηλό επίπεδο προστασίας της υγείας του ανθρώπου, ιδίως με δράσεις σε θέματα πρόληψης,

Υπενθυμίζοντας, μεταξύ άλλων, το ψήφισμα του Συμβουλίου και των Υπουργών Υγείας των κρατών μελών, συνελθόντων στα πλαίσια του Συμβουλίου της 13ης Νοεμβρίου 1992 σχετικά με τον έλεγχο και την παρακολούθηση των μεταδοτικών ασθενειών (1),

Λαμβάνοντας υπόψη τις εν εξελίξει εργασίες στον τομέα αυτό, και ιδίως εκείνες που διεξάγονται στα πλαίσια διεθνών οργανισμών, καθώς και την ύπαρξη, σε αρκετά κράτη μέλη, δικτύων στα οποία έχει ανατεθεί η συλλογή και η επεξεργασία δεδομένων για επιδημιολογικούς σκοπούς,

ΣΥΜΦΩΝΕΙ ότι είναι ανάγκη η Κοινότητα, στο σύνολό της, να γνωρίζει καλύτερα τα παθολογικά φαινόμενα συναρτήσει των γενεσιουργών παραγόντων τους και στο επιδημιολογικό τους πλαίσιο,

ΕΚΤΙΜΑ ότι έχει σημασία να αναπτυχθεί, στο κοινοτικό επίπεδο, ένα δίκτυο του οποίου ο κύριος στόχος θα είναι η συλλογή των πληροφοριών που προέρχονται από τα υφιστάμενα δίκτυα επιτήρησης στα κράτη μέλη,

ΥΠΟΓΡΑΜΜΙΖΕΙ την ανάγκη, για την καλή λειτουργία ενός τέτοιου δικτύου, να αναπτυχθεί η κατάρτιση των ομάδων που συμμετέχουν στο δίκτυο αυτό στη θεωρητική καθώς και στην εφαρμοσμένη επιδημιολογία,

ΚΑΛΕΙ την Επιτροπή, στις προτάσεις της για το πλαίσιο δράσης στον τομέα της δημόσιας υγείας, να αποδώσει ιδιαίτερη προσοχή στη δημιουργία ενός δικτύου επιδημιολογίας στην Κοινότητα και να εξετάσει, προς τούτο, με τους εμπειρογνώμονες που ορίζονται από κοινού με τα κράτη μέλη, με βάση προηγούμενη καταγραφή των διεξαγομένων εργασιών και των μηχανισμών που υπάρχουν στο επίπεδο της Κοινότητας και των κρατών μελών, τη σκοπιμότητα ενός τέτοιου δικτύου, λαμβάνοντας υπόψη τις διατάξεις που περιλαμβάνονται στα παρόντα συμπεράσματα και μεριμνώντας για τη συγκρισιμότητα και τη συμβατότητα των δεδομένων.

(1) ΕΕ αριθ. C 326 της 1. 12. 1992, σ. 1.
ΕΚΘΕΣΗ του Ελεγκτικού Συνεδρίου των Ευρωπαϊκών Κοινοτήτων για τις δημοσιονομικές καταστάσεις της 31ης Δεκεμβρίου 1990 της Ευρωπαϊκής Κοινότητας Άνθρακα και Χάλυβα

1. Η παρούσα έκθεση πραγματεύεται την κανονικότητα των λογιστικών πράξεων και της δημοσιονομικής διαχείρισης της Επιτροπής (Ανωτάτης Αρχής), σύμφωνα με το άρθρο 78στ παράγραφος 5 της συνθήκης για την ίδρυση της Ευρωπαϊκής Κοινότητας Άνθρακα και Χάλυβα, το οποίο τροποποιήθηκε από το άρθρο 8 της συνθήκης της 22ας Ιουλίου 1975 για την τροποποίηση ορισμένων δημοσιονομικών διατάξεων των συνθηκών για την ίδρυση των Ευρωπαϊκών Κοινοτήτων και της συνθήκης για την ίδρυση ενιαίου Συμβουλίου και ενιαίας Επιτροπής των Ευρωπαϊκών Κοινοτήτων.

2. Το Ελεγκτικό Συνέδριο εξέτασε τη λογιστική και τις δημοσιονομικές καταστάσεις της 31ης Δεκεμβρίου 1990 της Ευρωπαϊκής Κοινότητας Άνθρακα και Χάλυβα. Η εξέταση αυτή διενεργήθηκε σύμφωνα με τα γενικώς αποδεκτά ελεγκτικά πρότυπα και περιέλαβε όσους ελέγχους κρίθηκαν απαραίτητοι.

3. Κατά τη γνώμη του Ελεγκτικού Συνεδρίου, οι συνημμένες δημοσιονομικές καταστάσεις (ισολογισμοί της 31ης Δεκεμβρίου 1990 και 1989, λογαριασμοί κερδών και ζημιών για τα οικονομικά έτη που έληξαν στις 31 Δεκεμβρίου 1990 και 1989, οι σημειώσεις γι' αυτούς τους ισολογισμούς και τους λογαριασμούς κερδών και ζημιών, καταστάσεις διάθεσης αποτελεσμάτων για τα οικονομικά έτη που έληξαν στις 31 Δεκεμβρίου 1990 και 1989), που καταρτίστηκαν σύμφωνα με τις γενικά αποδεκτές λογιστικές αρχές (και ιδίως τις οδηγίες που έχει δημοσιεύσει το Συμβούλιο), παρουσιάζουν μια πιστή εικόνα της οικονομικής κατάστασης της Ευρωπαϊκής Κοινότητας Άνθρακα και Χάλυβα στις 31 Δεκεμβρίου 1990 καθώς και του αποτελέσματος των πράξεών της για το οικονομικό έτος που έκλεισε κατά την ημερομηνία αυτή.

Λουξεμβούργο, 28 Ιουνίου 1991.

A. ANGIOI

B. FRIEDMANN

Πρόεδρος του Ελεγκτικού Συνεδρίου

Μέλος του Ελεγκτικού Συνεδρίου
ΨΗΦΙΣΜΑ ΤΗΣ ΣΥΜΒΟΥΛΕΥΤΙΚΗΣ ΕΠΙΤΡΟΠΗΣ ΤΗΣ ΕΥΡΩΠΑΪΚΗΣ ΚΟΙΝΟΤΗΤΑΣ ΑΝΘΡΑΚΑ ΚΑΙ ΧΑΛΥΒΑ ΓΙΑ ΤΟ ΕΠΙΠΕΔΟ ΤΗΣ ΕΙΣΦΟΡΑΣ ΕΚΑΧ (Εγκρίθηκε ομόφωνα μείον 5 αποχές κατά τη 289η συνεδρίαση της 18ης Δεκεμβρίου 1990) (91/C 10/05)

Η Συμβουλευτική Επιτροπή της Ευρωπαϊκής Κοινότητας Άνθρακα και Χάλυβα αφού: - έλαβε γνώση αφενός του υπομνήματος της Επιτροπής [έγγραφο SEC(90) 1495 τελικό] της 31ης Ιουλίου 1990 για τον καθορισμό του συντελεστή εισφοράς ΕΚΑΧ και για τη σύνταξη του επιχειρησιακού προϋπολογισμού της ΕΚΑΧ για το 1991 και, αφετέρου, της τροποποίησης του ίδιου προϋπολογισμού [έγγραφο SEC(90) 1884 τελικό] της 13ης Νοεμβρίου 1990, -έλαβε υπόψη της τις εξηγήσεις και τα σχόλια των εκπροσώπων της Επιτροπής κατά τη διάρκεια της συνεδρίασης, 1. εκφράζει τη λύπη της για το γεγονός ότι η Επιτροπή αποφάσισε να προτείνει στο πλαίσιο του προϋπολογισμού ΕΚΑΧ 1991, τη διατήρηση της εισφοράς ΕΚΑΧ στο σημερινό της επίπεδο του 0,31 %, πράγμα που θα οδηγήσει στην αύξησή της σε απόλυτη τιμή, 2.υπογραμμίζει για μια ακόμη φορά ότι ο φόρος αυτός βαρύνει αποκλειστικά τις βιομηχανίες άνθρακα και χάλυβα της Κοινότητας, 3.καταγγέλλει τις διακρίσεις που εισάγει ο φόρος αυτός που δεν βαρύνει τα εισαγόμενα χαλυβουργικά προϊόντα, καθώς και τα υλικά που ανταγωνίζονται τον χάλυβα, όπως οι πλαστικές ύλες και το αλουμίνιο, 4.διαπιστώνει την ύπαρξη αποθεμάτων ΕΚΑΧ συνολικού ύψους 760 εκατομμυρίων Ecu, που έχουν συγκεντρωθεί από την εισφορά, 5.ζητά επίμονα: - να χρησιμοποιηθούν σταδιακά τα αποθέματα αυτά για το συμφέρον των βιομηχανιών άνθρακα και χάλυβα, -να προχωρήσει, παράλληλα, η Επιτροπή σε ουσιαστική μείωση της προσφοράς ΕΚΑΧ στο άμεσο μέλλον, 6.εκτιμά ότι η ύπαρξη του προϋπολογισμού ΕΚΑΧ δεν πρέπει να εμποδίσει τις βιομηχανίες άνθρακα και χάλυβα της Κοινότητας να έχουν πρόσβαση στις γενικές πηγές χρηματοδότησης που προβλέπονται από τον προϋπολογισμό ΕΟΚ, όσον αφορά κυρίως τις κοινωνικές δαπάνες και τις πιστώσεις υπέρ της έρευνας, 7.θεωρεί, επίσης, ότι όσον αφορά τα δάνεια που χορηγούνται για τους τομείς του άνθρακα και του χάλυβα, θα πρέπει να αυξηθεί σταδιακά η χρήση των πόρων της Ευρωπαϊκής Τράπεζας Επενδύσεων, 8.επιθυμεί την ύπαρξη μεγαλύτερης διαφάνειας και την ουσιαστικότερη διαβούλευση με τις εν λόγω βιομηχανίες, είτε πρόκειται για τη διαχείριση και τη χρήση των αποθεμάτων ΕΚΑΧ, είτε για τη σύνταξη, τη διαχείριση και τη διάθεση του προϋπολογισμού ΕΚΑΧ.